เนื่องด้วยวันนี้ไปเดินเล่นมาเดินไปเดินมาก็บ่ายสองเข้าไปแล้ว เดินผ่านชั้น G พอดี เลยแวะเข้าทานอาหารที่ร้าน ZEN 

ไม่ได้เข้ามานานสำหรับร้านอาหารญี่ปุ่น ZEN ร้านนี้เข้าไปในร้าน คนค่อนข้างน้อยแล้ว เพราะไม่ใช่ช่วงพักเที่ยง พนักงานดูเหนื่อยๆ สั่งเซ็ตอาหารที่ชื่นชอบและเป็นเมนูยอดนิยมมาทาน คือเซ็ทปลาแซลมอนย่างซีอิ้ว ราคาขึ้นแล้วนะ เป็นเซ็ทละ 270 บาทแล้ว และถ้าสั่งเป็นเซ็ท จะได้ชามะนาวหรือชาเย็น และ ของหวาน พานาคอตต้า แถมมาด้วยตอนคิดเงิน ด้วยความที่หิวมาก หมดภายในพริบตาเลย  555 รสชาติยังคงความอร่อยเหมือนเดิมค่ะ คุณภาพเนื้อปลา เครื่องเคียง ก็อร่อย เสียแต่เรื่องพนักงานนิดหน่อย อยู่ไกลมาก เรียกหลายครั้งกว่าจะมาถึงโต๊ะ แต่บรรยากาศร้านก็ดีค่ะ  